
PROJEKTLIGJ

Nr. ______ / 2026

“PËR DISA SHTESA DHE NDRYSHIME NË LIGJIN NR. 43/2023, “PËR QEVERISJEN ELEKTRONIKE”, TË NDRYSHUAR”

Në mbështetje të neneve 78, 81, pika 1, dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

VENDOSI

Në ligjin nr. 43/2023, “Për qeverisjen elektronike”, të ndryshuar, bëhen shtesat dhe ndryshimet e mëposhtme:
Neni 1
Në nenin 4, bëhen ndryshimet e mëposhtme:
1. Në pikën 15, pas togfjalëshit “infrastruktura fizike” shtohet togfjalëshi “virtuale, si dhe shërbimet cloud computing,”.
2. Në pikën 25, pas togfjalëshit “me qëllim ofrimin e shërbimeve elektronike” shtohet togfjalëshi “, si dhe aksesin e personave fizikë ose juridikë privatë në të dhënat, sipas legjislacionit në fuqi për bazat e të dhënave shtetërore”.
3. Në pikën 37, pas togfjalëshit “brenda juridiksionit të tyre,” shtohet togfjalëshi “si dhe nga subjektet private, në kuptim të këtij ligji,”.
4. Pas pikës 48 shtohen pikat 49 dhe 50 përmbajtjen si vijon:
“49. “Pasqyra Albania” është platforma kombëtare për transparencën dhe komunikimin me qytetarët;
50. “Shërbim cloud computing” ka të njëjtin kuptim si në legjislacionin në fuqi për sigurinë kibernetike.”.
Neni 2
Pas nenit 14 shtohet neni 14/1 me përmbajtjen si vijon:
“Neni 14/1
Platforma “Pasqyra Albania”
1. Platforma “Pasqyra Albania” ndërvepron me sistemet qeveritare, nëpërmjet platformës qeveritare të ndërveprimit, si dhe me sisteme dhe platforma të tjera elektronike të autoriteteve publike, për të mundësuar:
a) aksesin në informacionin dhe dokumentacionin publik të autoriteteve publike;
b) publikimin e dokumentacionit përkatës dhe ndjekjen e ecurisë së projekteve publike;
c) ndjekjen dhe gjurmimin e kërkesave dhe të ankesave të qytetarëve dhe të subjekteve private, sipas afateve të përcaktuara në legjislacionin përkatës.
2. Platforma mund të zgjerohet me module dhe funksionalitete të tjera që i shërbejnë qëllimit të saj.
3. AKSHI, drejtpërdrejt ose nëpërmjet shoqërive operatore TIK, zhvillon dhe mirëmban platformën.”.
Neni 3
Në nenin 26 bëhen shtesat e mëposhtme:
1. Në shkronjën “c”, pas togfjalëshit “çdo sistem TIK” shtohet togfjalëshi “dhe faqet web”.
2. Pas shkronjës “ç” shtohet shkronja “ç/1” me përmbajtjen si vijon:
“ç/1 mundëson ekspozimin e web servise-ve të bazave të të dhënave, me qëllim aksesimin e të dhënave parësore nga personat fizikë ose juridikë privatë, sipas legjislacionit në fuqi për bazat e të dhënave shtetërore;”.
Neni 4
Në nenin 36, në pikën 1, pas togfjalëshit “për nënshkrimin elektronik dhe shërbimet e besuara” shtohet togfjalëshi “si dhe për aksesin e personave fizikë ose juridikë privatë në bazat e të dhënave shtetërore, nëpërmjet platformës qeveritare të ndërveprimit,”.
Neni 5
[bookmark: _Hlk244598175]Në nenin 42, në fund të pikës 1, shtohet fjalia “Qendra e të dhënave qeveritare dhe Qendra e Vazhdueshmërisë së Punës përfshijnë infrastrukturën fizike dhe virtuale, si dhe shërbimet cloud computing, të cilat administrohen nga AKSHI, drejtpërdrejt ose nëpërmjet shoqërive operatore TIK.”.
Neni 6
Ngarkohet Këshilli i Ministrave për plotësimin e vendimit të miratuar sipas pikës 2, të nenit 36, të ligjit nr.43/2023 “Për qeverisjen elektronike”, i ndryshuar, në përputhje me nenin 4 të këtij ligji, brenda 3 (tre) muajve nga hyrja në fuqi e këtij ligji.

Neni 7
Ky ligj hyn në fuqi 15 ditë pas botimit në Fletoren Zyrtare.

